open-index/open-wikipedia-markdown huggingface dataset:
Nord-Khorasan

**Nord-Khorasan** (persisk استان خراسان شمالی *Ostān-e Khorāsān-e Shomālī* ) er ein av 31 provinsar i Iran, og ligg nordaust i landet. Bojnord er provinshovudstaden. I 2014 vart provinsen plassert i Region 5.

Andre fylke og byar i provinsen er Shirvan, Esfarayen, Maneh og Samalqan, Raz og Jargalan, Jajarm, Faroj og Garmeh.

Nord-Khorasan er ein av tre provinsar som vart skapt etter at Khorasan vart delt i 2004.

## Kjelder

**Denne artikkelen bygger på «[[:en:North Khorasan Province|North Khorasan Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Luristan

**Luristan** (farsi استان لرستان *Ostān-e Lorestān*) òg skrive **Lorestan** eller **Lurestan** er ein provins vest i Iran i Zagrosfjella. Folketalet vart estimert til 1,76 millionar i 2016. I 2014 vart provinsen plassert i Region 4.

Luristan dekkjer eit areal på 28&nbsp;392&nbsp;km². Dei største byane i denne provinsen er Khorramabad, Borujerd, Aligoodarz, Dorood, Koohdasht, Azna, Alashtar, Noor Abad, Doh Râh/Dowreh og Pol-e-Dokhtar.

## Geografi og klima

Namnet Luristan tyder «landet til lurarane». I vidare forstand består provinsen av den delen av Vest-Iran som samsvarar med provinsen Ilam og strekkjer seg kring 650&nbsp;km frå nordvest til søraust frå Kermanshah til Fars, med ei vidde på 150–180&nbsp;km. Terrenget består stort sett av fjell med mange fjellrekkjer, som høyrer til Zagros, og strekkjer seg frå nordvest til søraust. Den sentrale fjellkjeda har mange toppar som nesten når ei høgd der det alltid er snø, på 4&nbsp;000 moh. og høgare. Dei er opphav til mange viktige elvar i Iran, som Zayandeh rud, Jarahi, Karun, Diz, Abi og Karkheh. Mellom dei høge fjella ligg mange frodige sletter og låge åsar.

Det høgaste punktet i provinsen er Oshtorankuh som når 4&nbsp;050 meter over havet. Dei lågareliggande områda i sør ligg kring 500&nbsp;moh. over havet. 
Eikeskogar dekkjer dei ytre fjellsidene, i lag med alm, lønn, valnøtt og mandeltre.

Klimatisk er provinsen delt i tre. Fjellområda, som Boroujerd, Doroud, Azna, Nourabad og Alishtar, har kalde vintrar og moderate somrar. I sentrale område byrjar våren i midten av februar og varer til midten av mai. Byen Khorramabad ligg her. I sør vert område som Pol-e-Dokhtar og Papi påverka av varme luftstraumar frå Khuzestan, med varme somrar og relativt moderate vintrar.

Klimate er generelt kontinentalt med vinternedbør og mykje snø i fjella (Köppen Csa). Sidan han ligg på vestsida av Zagrosfjella, er årsnedbøren i Luristan blant dei høgaste i heile Iran sør for Alborzfjella. I Khorramabad er årsmiddelnedbøren 530&nbsp;mm, men det kan falle opp til 1&nbsp;270&nbsp;mm i dei høgaste fjellområda. Får juni til september kjem det i praksis ingen nedbør.

Temperaturane varierer mykje gjennom året. I Khorramabad er sommartemperaturane typisk frå 12&nbsp;°C til 32&nbsp;°C. Om vinteren varierer temperaturen frå –2&nbsp;°C til 8&nbsp;°C her.

## Kjelder

**Denne artikkelen bygger på «[[:en:Lorestan Province|Lorestan Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Qazvin-provinsen

**Qazvin-provinsen** (persisk استان قزوین *Ostān-e Qazvīn*) er ein av 31 provinsar i Iran. Han ligg nordvest i landet og provinshovudstaden er byen Qazvin. Provinsen vart oppretta i 1993 ut av delar av Teheran-provinsen og omfattar 20 byar: Qazvin, Takestan, Abyek, Buin-Zahra, Eqhbalieh, Mohammadieh, Alvand, Esfarvarin, Mahmood Abad Nemooneh, Khoram Dasht, Ziä Abad, Avaj, Shäl, Danesfahan, Abgarm, Ardägh, Moallem Keläyeh, Razmian Kouhin og Bidestan fordelt på fire bydistrikt, 18 distrikt, 44 landsdistrikt og 1&nbsp;543 landsbyar. 

Provinsen vart plassert i Region 1 i 2014.

Provinsen har kring 1,2 millionar innbyggjarar i 2016, der kring 68&nbsp;% bur i byar og kring 32&nbsp;% i landsbyar. Om lag 99,61&nbsp;% av folkesetnaden var muslimar. 

## Geografi og klima

Provinsen dekkjer eit areal på 15&nbsp;821&nbsp;km² og grensar i nord til Mazandaran og Gilan, i vest til Hamedan og Zanjan, i sør til Markazi og i aust til Teheran-provinsen.

Av fjell i provinsen finn ein Siälän, Shäh Alborz, Khashchäl, Sephidkouh, Shojä e din, Alehtareh, Rämand, Ägh dägh, Kharaghän, Saridagh, Soltan pïr og Siähkouh, der Siälän er det høgaste med ei høgd på 4&nbsp;175 meter over havet. Alle er ein del av den sentrale fjellkjeda Alborz. Det lågaste punktet i provinsen er i Tärom e Soflä.

Klimaet i provisnen er kaldt og sørikt om vintrane i nord med tempererte somrar. I sør er klimaet mildt med nokså kalde vintrar og varme somrar. 

## Kjelder

**Denne artikkelen bygger på «[[:en:Qazvin Province|Qazvin Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Razavi-Khorasan

**Razavi-Khorasan** (persisk استان خراسان رضوی *Ostān-e Khorāsān-e Rażavī* ) er ein av 31 provinsar i Iran. Han ligg nordaust i landet med Mashhad som provinshovudstad. Andre byar og fylke i provinsen er Quchan, Dargaz, Chenaran, Sarakhs, Fariman, Torbat-e Heydarieh, Torbat-e Jam, Taybad, Khaf, Roshtkhar, Kashmar, Bardaskan, Nishapur, Sabzevar, Gonabad, Kalat, Khalilabad og Mahvelat. Razavi Khorasan er ein av tre provinsar som vart skapt etter delinga av Khorasan-provinsen i 2004. I 2014 vart han plassert i Region 5 der Mashhad vart administrativt senter for regionen. 

## Kjelder

**Denne artikkelen bygger på «[[:en:Razavi-Khorasan Province|Razavi-Khorasan Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Semnan-provinsen

**Semnan-provinsen** (persisk استان سمنان *Ostān-e Semnān*) er ein av 31 provinsar i Iran. Han ligg nord i landet med Semnan som provinshovudstad. Provinsen dekkjer eit areal på 96&nbsp;816 kvadratkilometer og strekkjer seg langs Alborzfjella og grensar til ørkenen Dasht-e Kavir i sør. 

Provinsen vart plassert i Region 1 i 2014.

Provinsen er vidare delt inn i fylka Semnan, Aradan, Damghan, Shahrud, Mehdishahr, Meyami, Sorkheh, Garmsar og Shahmirzad. I 2016 hadde provinsen kring 700&nbsp;000 innbyggjarar. 

Provinsen grensar i nord til Golestan og Mazandaran, i vest til Teheran og Qom, i sør til Isfahan og i aust til Khorasan-e Razavi.

## Kjelder

**Denne artikkelen bygger på «[[:en:Semnan Province|Semnan Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Sistan og Balutsjistan

**Sistan og Balutsjistan** (persisk استان سيستان و بلوچستان *Ostān-e Sīstān-o Balūchestān*) er ein av 31 provinsar i Iran. Han ligg søraust i landet, ved grensa til Pakistan og Afghanistan. Provinshovudstaden er Zahedan.

Provinsen er den neste største provinsen Iran etter Kerman-provinsen, med eit areal på 181&nbsp;785&nbsp;km² og eit folketal på 2,5 millionar.  Somme av fylka i provinsen er Chabahar, Qasar-qand, Dalgan, Hirmand, Iranshahr, Khash, Konarak, Nikshahr, Saravan, Sarbaz, Soran, Zabol, Zaboli, Zahedan og Zehak.

Folkesetnaden består av balotsj-folk, som utgjev majoriteten, etterfølgd av ein minoritet av sistanske persarar. 

## Geografi
Provinsen består av to område, Sistan i nord og Balutsjistan i sør. I lag utgjer Sistan og Balutsjistan eit av dei tørraste områda i Iran, med litt aukande nedbør frå aust til vest, og høgare luftfukt i kystområda.  Provinsen er påverka av rådande vindar til forskjellige tider av året. Ein av desse er 120-dagarsvinden i Sistan. 

## Kjelder

**Denne artikkelen bygger på «[[:en:Sistan and Baluchistan Province|Sistan and Baluchistan Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Sør-Khorasan

**Sør-Khorasan** (persisk استان خراسان جنوبی *Ostān-e Khorāsān-e Jonūbī* ) er ein av 31 provinsar i Iran. Han ligg aust i landet med Birjand som provinshovudstad. Andre større byar er Ferdows, Tabas og Qaen. I 2014 vart han plassert i Region 5.

Provinsen heitte opphavleg Quhistan og inngjekk i den større Khorasan, men historisk sett har Qohistan hatt sin eigen kultur, historie, miljø og økologi. 

Sør-Khorasan er ein av tre provinsar som vart skapt etter delinga av Khorasan i 2004. I starten bestod provinsen berre av Birjand fylke og somme nye fylke som vart lagt til dette (som Nehbandan, Darmian og Sarbisheh), men i dei påfølgjande åra vart alle dei nordlege og vestlege byane og territoria i det gamle Quhistan (som Qaen, Ferdows og Tabas) lagt til Sør-Khorasan. 

Sør-Khorasan består i dag av 11 fylke: Birjand, Ferdows, Tabas, Qaen, Nehbandan, Darmian, Sarbisheh, Boshruyeh, Sarayan, Zirkouh og Khusf.

## Kjelder

**Denne artikkelen bygger på «[[:en:South Khorasan Province|South Khorasan Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Teheran-provinsen

**Teheran-provinsen** (persisk استان تهران *Ostān-e Tehrān*) er ein av 31 provinsar i Iran. Han dekkjer eit areal på 18&nbsp;909&nbsp;km² og ligg nord for det sentrale platået i Iran. 

Provinsen vart plassert i Region 1 der det administrative senteret for regionen vart oppretta i hovudstaden Teheran, då provinsane i Iran vart fordelt i regionar i 2014.

Teheran-provinsen grensa ril Mazandaran i nord, Qom-provinsen i sør, Semnan-provinsen i aust og Alborz-provinsen i vest. Storbyen Teheran er hovudstad både i provinsen og i Iran. I 2004 hadde provinsen 13 bydistrikt, 43 kommunar og 1&nbsp;358 landsbyar. 

Teheran-provinsen er den mest velståande provinsen i Iran og bidrar til kring 29&nbsp;% av BNP i landet. I tillegg husar han 18&nbsp;% av alle innbyggjarane i landet. Teheran-provinsen er den mest industrialiserte provinsen i Iran. 86,55&nbsp;% av innbyggjarane bur i urbane strøk, og 13,5&nbsp;% på landsbygda. 

Provinsen vart viktig då Teheran vart hovudstad for Qajar-dynastiet i 1778. I dag har Teheran meir enn sju millionar innbyggjarar og er blant dei 20 mest folkerike storbyane i verda. 

## Geografi

Provinsen Teheran har over 12 mlilionar innbyggjarar og er den tettast folkesette regionen i Iran. Dei største elvane i provinsen er Karajelva og Jajrud.

Fjellkjeder som Alborz strekkjer seg over det nordlege området. Savad Kooh og Firooz Kooh ligg i nordaust, Lavasanat, Qarah Daq, Shemiranat, Hassan Abad og Namak-fjella ligg i sør, Bibi Shahr Banoo og Alqadr ligg i søraust og Qasr-e-Firoozeh-høgdene ligg i aust. 

Klimaet i Teheran-provinsen er varmt og tørt, men i fjellområda i nærleiken er det kaldt og halvtørt. I dei høgareliggande områda er det kaldt med lange vintrar. I dei varmaste månadane frå midten av juli til midten av september, er middeltemperaturne kring 28–30&nbsp;ºC, medan dei kaldaste månadane i desember og januar har ein middeltemperatur på kring 1&nbsp;ºC, men kan stundom gå så lågt som –15&nbsp;ºC. Teheran by har moderate vintrar og varme somrar. Årsmiddelnedbøren er kring 200&nbsp;mm og det meste kjem om vinteren. I alt har provinsen eit halvtørt steppeklima i sør og fjellklima i nord. 

## Kjelder

**Denne artikkelen bygger på «[[:en:Tehran Province|Tehran Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Yazd-provinsen

**Yazd-provinsen** (persisk استان یزد *Ostān-e Yazd* ) er ein av 31 provinsar i Iran. Han ligg sentralt i landet og provinshovudstaden er byen Yazd. I 2014 vart han plassert i Region 5.
Provinsen dekkjer eit areal på 131&nbsp;575&nbsp;km² og er delt inn i ti fylke: Abarkuh fylke, Ardakan fylke, Bafq fylke, Behabad fylke, Khatam fylke, Mehriz fylke, Meybod fylke, Ashkezar fylke, Taft fylke og Yazd fylke. I 2016 hadde provinsen 1,1 millionar innbyggjarar.

## Geografi
Yazd-provinsen ligg i ein  oase der ørkenane Dasht-e Kavir og Dasht-e Lut møter kvarandre. Sjølve byen vert stundom kalla «brura til Kavir» på grunn av plasseringa i ein dal mellom Shir Kuh, det høgaste fjellet i regionen på 4&nbsp;075 meter over havet, og Kharaneq. Sjølve byen ligg 1&nbsp;203 meter over havet. 

## Kjelder

**Denne artikkelen bygger på «[[:en:Yazd Province|Yazd Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Zanjan-provinsen

**Zanjan-provinsen** (persisk استان زنجان *Ostān-e Zanjān*, aserbajdsjansk Zəncan ostanı) er ein av 31 provinsar i Iran. Han ligg i Iransk Aserbajdsjan og folkesetnaden er aserbajdsjanarar. Hn er ein del av Region 3 i Iran. Provinshovudstaden er Zanjan. Provinsen dekkjer eit areal på 36&nbsp;400&nbsp;km² og har like over éin million innbyggjarar (2011), som for det meste bur på landsbygda. Provinsen ligg 330&nbsp;km nordvest for Teheran. 

## Geografi og klima
Zanjan dekkjer kring 1,34&nbsp;% av Iran. Folketettleiken er kring 4,25 personar per km². Zanjan grensar til Aust-Aserbajdsjan, Vest-Aserbajdsjan, Hamadan, Kurdistan, Gilan, Ghazvin og Ardabil.

Av shahrestan, eller fylke i Zanjan-provinsen, finn ein:
* Abhar fylke
* Eejrud fylke
* Khodabandeh fylke
* Khorramdarreh fylke
* Zanjan fylke
* Tarom fylke
* Mahneshan fylke

Zanjan har eit fjellklima prega av kalde, snørike vintrar i fjella og moderat klima på slettene om vinteren. Om sommaren er vêret varmt. Den normale maksimumstemperaturen er kring 27&nbsp;°C, medan den normale minimumstemperaturen om vinteren er –19&nbsp;°C. Temperaturer over 30&nbsp;ºC er derimot ikkje uvanleg på varme dagar, og heller ikkje temperaturer ned til –27&nbsp;°C om vinteren.

## Kjelder

**Denne artikkelen bygger på «[[:en:Zanjan Province|Zanjan Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Université Panthéon-Assas

**Université Panthéon-Assas** (offisielt **Paris-II**) er eit universitet i Paris. Det blei skipa etter ei universitetsreform den 1. januar 1971. Universitetet har rundt 19&nbsp;000 studentar, der i underkant av 15&nbsp;000 studerer juridiske fag, og ein fagleg og administrativ stab på .

Namnet «Panthéon-Assas» kjem av at Panthéon ligg like i nærleiken av universitetet og at hovudbygget ligg i rue d'Assas. Universitetet ligg vest for Jardin du Luxembourg. Det klassiske studentkvarteret i byen, *[[Latinerkvarteret|Quartier latin]]*, er ikkje langt unna.

Universitetet er rekna som ein etterfølgjarinstitusjon etter det gamle Universitetet i Paris, meir spesifikt det juridiske fakultetet der.

I tillegg til jus og økonomiske studium blir det også undervist i administrasjonsfag, politikk og samfunnsvitskap.

## Kjelder


**Denne artikkelen bygger på «[[:nb:Université Panthéon-Assas|Université Panthéon-Assas]]» frå ,  den 7. mars 2021.*  

## Bakgrunnsstoff
*
Savojbolagh fylke

**Savojbolagh fylke** (persisk شهرستان ساوجبلاغ)) er eit fylke i Alborz-provinsen i Iran. Det administrative senteret i fylket er Hashtgerd. I folketeljinga i 2006 var innbyggjartalet i fylket (inkludert dei som seinare hamna i Taleqan fylke) 215&nbsp;086. Utan dei som inngjekk i Taleqan fylke var innbyggjartalet 189&nbsp;305. Fylket er delt inn i tre distrikt: Sentral-distriktet, Chaharbagh-distriktet og Chendar-distriktet. Fylket har fem byar: Hashtgerd, Chaharbagh, Golsar, Kuhsar og Shahr-e Jadid-e Hashtgerd.

## Kjelder

**Denne artikkelen bygger på «[[:en:Savojbolagh County|Savojbolagh County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )
Taleqan fylke

**Taleqan fylke** (persisk شهرستان طالقان) er eit fylke i Alborz-provinsen i Iran. Det administrative senteret i fylket er Taleqan. I folketeljinga i 2006 var innbyggjartalet i fylket 25&nbsp;781. Fylket har eitt distrikt: Sentral-distriktet. Fylket har éin by: Taleqan.

## Kjelder

**Denne artikkelen bygger på «[[:en:Taleqan County|Taleqan County]]» frå ,  den 7. mars 2021.* 
*** oppgav desse kjeldene:*
Asaluyeh fylke

**Asaluyeh fylke** (persisk شهرستان عسلویه) er eit fylke i Bushehr-provinsen i Iran. Det administrative senteret i fylket er Asaluyeh. I folketeljinga i 2011 var innbyggjartalet i fylket 65&nbsp;584.
Fylket er delt inn i to distrikt: Sentral-distriktet og Chah-e Mobarak-distriktet. Fylket har to byar: Asaluyeh og Nakhl Taqi. Fylket vart offisielt oppretta 12. desember 2012.

## Kjelder

**Denne artikkelen bygger på «[[:en:Asaluyeh County|Asaluyeh County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Dashtestan fylke

**Dashtestan fylke** (persisk شهرستان دشتستان) er eit fylke i Bushehr-provinsen i Iran. Det administrative senteret i fylket er Borazjan. I folketeljinga i 2006 var innbyggjartalet i fylket 222&nbsp;226. Fylket er delt inn i seks distrikt: Sentral-distriktet, Bushkan-distriktet, Sadabad-distriktet, Eram-distriktet, Ab Pakhsh-distriktet og Shabankareh-distriktet. Fylket inneheld åtte byar: Borazjan, Ab Pakhsh, Dalaki, Kalameh, Sadabad, Shabankareh, Tang-e Eram og Vahdatiyeh.

## Kjelder

**Denne artikkelen bygger på «[[:en:Dashtestan County|Dashtestan County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Eshtehard fylke

**Eshtehard fylke** (persisk شهرستان اشتهارد) er eit fylke i Alborz-provinsen i Iran. Det administrative senteret i fylket er Eshtehard. I 2006 var innbyggjartalet 23&nbsp;601. Fylket er delt inn i to distrikt: Sentral-distriktet og Palangabad-distriktet. Fylket har ein by: Eshtehard. Fylket vart skild ut frå Karaj fylke i 2012.

## Kjelder

**Denne artikkelen bygger på «[[:en:Eshtehard County|Eshtehard County]]» frå ,  den 7. mars 2021.* 
*** oppgav desse kjeldene:*
Karaj fylke

**Karaj fylke** (persisk شهرستان کرج) er eit fylke i Alborz-provinsen i Iran. Det administrative senteret i fylket er Karaj.
I folketeljinga i 2006 var innbyggjartalet i fylket 1&nbsp;709&nbsp;481. Fylket er delt inn i to distrikt: Sentral-distriktet og Asara-distriktet. Fylket har sju byar: Karaj, Asara, Garmdarreh, Kamal Shahr, Mahdasht, Meshkin Dasht og Mohammadshahr.

## Kjelder

**Denne artikkelen bygger på «[[:en:Karaj County|Karaj County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Dashti fylke

**Dashti fylke** (persisk شهرستان دشتی) er ein av ni fylke (shahrestan) i Bushehr-provinsen i Iran. I folketeljinga i 2006 var innbyggjartalet i fylket 71&nbsp;285. Det administrative senteret i fylket er Khormuj. Fylket er delt inn i tre distrikt: Sentral-distriktet, Kaki-distriktet og Shonbeh and Tasuj-distriktet. Fylket har tre byar: Kaki, Khormuj og Shonbeh.

Dashti fylke grensar til Persiabukta i vest, Tangestan fylke i nord og vest, Dashtestan fylke i nordaust, Dayyer fylke og Kangan fylke og i sør, Jam fylke i søraust og Firuzabad fylke i aust. 

Dashti fylke har ei 25&nbsp;km lang kystlinje langs Persiabukta.

## Kjelder

**Denne artikkelen bygger på «[[:en:Dashti County|Dashti County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Deyr fylke

**Dayyer fylke** (persisk شهرستان دَیِّر) er eit fylke i Bushehr-provinsen i Iran. Det administrative senteret er Bandar Dayyer. I folketeljinga i 2006 var innbyggjartalet i fylket 48&nbsp;488. Fylket er delt inn i to distrikt: Sentral-distriktet og Bord Khun-distriktet. Fylket har fire byar: Bandar Dayyer, Bord Khun (persisk: بُردِخون), Abdan (persisk: آبدان) og Bardestan (persisk: بَردِستان).

## Kjelder

**Denne artikkelen bygger på «[[:en:Dayyer County|Dayyer County]]» frå ,  den 7. mars 2021.* 
*** oppgav desse kjeldene:* 
* پایگاه خبری دیر نت [Dayyer net] (Dayyer net )
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Kangan fylke

**Kangan fylke** (persisk شهرستان کنگان) er eit fylke i Bushehr-provinsen i Iran. Det administrative senteret i fylket er Bandar Kangan. I folketeljinga i 2006 var innbyggjartalet i fylket (inkludert dei delane som seinare danna Asaluyeh fylke) 95&nbsp;113. Utan desse delane var folketalet 40&nbsp;793.  Fylket har eitt distrikt (Bakhsh): Sentral-distriktet. Fylket har tre byar: Bandar Kangan, Bandar Siraf og Bank.

## Kjelder

**Denne artikkelen bygger på «[[:en:Kangan County|Kangan County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Bileh Savar fylke

**Bilasuvar fylke** (persisk شهرستان بیله‌سوار, tyrkisk *Bilesvar*) er eit fylke i Ardabil-provinsen i Aserbajdsjan i Iran. Det administrative senteret i fylket er Bileh Savar. I folketeljinga i 2006 var innbyggjartalet i fylket 54&nbsp;471.  Fylket inneheld to distrikt: Sentral-distriktet og Qeshlaq Dasht-distriktet. Fylket har to byar: Bileh Savar og Jafarabad.

## Kjelder

**Denne artikkelen bygger på «[[:en:Bilasuvar County|Bilasuvar County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Germi fylke

**Germi fylke** (persisk شهرستان گرمی) er eit fylke i Ardabil-provinsen i Iran. Det ligg nord for Ardabil by. Det administrative senteret i fylket er Germi. I folketeljinga i 2006 var innbyggjartalet i fylket 89&nbsp;248. Fylket er delt inn i tre distrikt: Anguti-distriktet, Sentral-distriktet og Muran-distriktet. Fylket har to byar: Germi og Tazeh Kand-e Anguti.

## Kjelder

**Denne artikkelen bygger på «[[:en:Germi County|Germi County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Khalkhal fylke

**Khalkhal fylke** (persisk شهرستان خلخال) er eit fylke i Ardabil-provinsen i Iran. Det administrative senteret i fylket er Khalkhal. Det meste av innbyggjarane har aserbajdsjansk opphav. I folketeljinga i 2006 var innbyggjartalet i fylket 92&nbsp;315.  Fylket består av tre distrikt: Sentral-distriktet, Khvor Rostam-distriktet og Shahrud-distriktet. Fylket har tre byar: Hashatjin, Kolowr og Khalkhal. 

## Kjelder

**Denne artikkelen bygger på «[[:en:Khalkhal County|Khalkhal County]]» frå ,  den 7. mars 2021.* 
*** oppgav desse kjeldene:* 
*  [Atlas-e Gitashenasi-ye Ostanha-ye Iran] (Gitashenasi Province Atlas of Iran)
Meshgin Shahr fylke

**Meshgin Shahr fylke** (persisk شهرستان مشگین‌شهر) er eit fylke i Ardabil-provinsen i Iran. Det administrative senteret i fylket er Meshgin Shahr. I folketeljinga i 2006 var innbyggjartalet i fylket 156&nbsp;141.  Fylket er delt inn i fire distrikt: Arshaq-distriktet, Sentral-distriktet, Meshgin-e Sharqi-distriktet og Moradlu-distriktet. Fylket har tre byar: Meshgin Shahr, Razi og Lahrud.

## Kjelder

**Denne artikkelen bygger på «[[:en:Meshgin Shahr County|Meshgin Shahr County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Ardabil fylke

**Ardabil fylke** (persisk شهرستان اردبیل)) er eit fylke i Ardabil-provinsen i Iran. Det administrative senteret i fylket er Ardabil.  I folketeljinga i 2006 var innbyggjartalet i fylket (inkludert dei delane som seinare danna Sareyn fylke) var 542&nbsp;930. Utanom dei delane som seinare vart fråskild var folketalet 525&nbsp;733. Fylket har to distrikt: Sentral-distriktet og Hir-distriktet. Fylket har to byar: Ardabil og Hir.

## Kjelder

**Denne artikkelen bygger på «[[:en:Ardabil County|Ardabil County]]» frå ,  den 7. mars 2021.* 
*** oppgav desse kjeldene:*
Sareyn fylke

**Sareyn fylke** (persisk شهرستان سرعین) er eit fylke i Ardabil-provinsen i Iran. Det administrative senteret i fylket er Sareyn. Fylket vart fråskild frå Ardabil fylke etter folketeljinga i 2006. I folketeljinga i 2006 var innbyggjartalet i fylket 17&nbsp;197.  Fylket består av to distrikt: Sentral-distriktet og Sabalan-distriktet. Fylket har éin by: Sareyn.

## Kjelder

**Denne artikkelen bygger på «[[:en:Sareyn County|Sareyn County]]» frå ,  den 7. mars 2021.* 
*** oppgav desse kjeldene:*
Kyriakos Mitsotakis

**Kyriakos Mitsotakis** () er ein gresk politikar som er statsminister i Hellas. Mitsotakis representerer det konservative partiet Nytt demokrati, som han blei leiar for i 2016. Mitsotakis blei vald inn til parlamentet i 2014. Han var minister for forvaltingsreform frå 2013 til 2015. Etter at Nytt demokrati vann parlamentsvalet i 2019, overtok Mitsotakis som statsminister den 8. juli 2019.

Han er son av Konstantinos Mitsotakis, som var statsminister frå 1990 til 1993.

## Liv og virke

### Bakgrunn
Kyriakos Mitsotakis kjem frå eit av dei politiske dynastia i Hellas. Han er son av Konstantinos Mitsotakis, som var statsminister frå 1990 til 1993. Oldemor hans var syster av Eleftherios Venizelos, som var statsminister i åtte periodar mellom 1910 og 1933, og som hadde ein son, Sofoklis Venizelos, som var statsminister tre gonger. Systera til Mitsotakis, Dora Bakoyannis, har vore gresk utanriksminister og ordførar i Athen. Sonen hennar Kostas Bakoyannis blei i 2019 ordførar i Aten.

Mitsotakis blei fødd i Aten, men då han berre var tre månader gammal flytta familien i eksil til Paris på grunn av militærdiktaturet i Hellas. Familien vende attende til heimlandet etter gjeninnføringa av demokrati i 1974.

Mitsotakis er utdanna i USA. Han har bachelorgrad i samfunnsvitskap Harvard University (1990), mastergrad i internasjonal politikk frå Stanford University (1993) og MBA-grad frå Harvard Business School (1995). Han har arbeidd i London for Chase Investment Bank (1990–1991) og McKinsey and Company (1995–1997). I Hellas har han òg arbeidd i banksektoren og i ein næringslivsorganisasjon.

### Politisk karriere
Mitsotakis tilhøyrer partiet Nytt demokrati og blei vald inn til paralamentet for første gong i 2004. Han blei gjenvald i påfølgjande val. I 2013 blei han minister for forvaltingsreform i regjeringa leidd av statsminister Antonis Samaras. Nytt demokrati måtte gje frå seg regjeringsmakta til SYRIZA i 2015 og etter to valnederlag same året, blei partileiinga skifta ut. Mitsotakis blei vald til ny partileiar av partimedlemmane i januar 2016.

Etter at SYRIZA tapte valet i 2019 blei Mitsotakis statsminister i landet 8. juli 2019.

## Kjelder


**Denne artikkelen bygger på «[[:nb:Kyriakos Mitsotakis|Kyriakos Mitsotakis]]» frå ,  den 7. mars 2021.*
Ahar fylke

**Ahar fylke** (persisk شهرستان اهر) er eit fylke i Aust-Aserbajdsjan i Iran. Det administrative senteret i fylket er Ahar.  I folketeljinga i 2006 var innbyggjartalet i fylket 147&nbsp;781. Fylket er delt inn i to distrikt: Sentral-distriktet og Hurand-distriktet. Fylket har to byar: Ahar og Hurand.

## Borger
* Poshtab-borga

## Kjelder

**Denne artikkelen bygger på «[[:en:Ahar County|Ahar County]]» frå ,  den 7. mars 2021.* 
*** oppgav desse kjeldene:*
Bonab fylke

**Bonab fylke** (persisk شهرستان بناب) er eit fylke (shahrestan) i Aust-Aserbajdsjan i Iran.  Det administrative senteret i fylket er Bonab. Fylket ligg på austsida av Urmiasjøen. I folketeljinga i 2006 var innbyggjartalet i fylket 125&nbsp;209. Fylket har eitt distrikt: Sentral-distriktet. Fylket har éin by: Bonab.

Det vanlegaste språket i fylket er aserbajdsjansk. 

## Kjelder

**Denne artikkelen bygger på «[[:en:Bonab County|Bonab County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Heris fylke

**Heris fylke** (persisk شهرستان هریس) er eit fylke i Aust-Aserbajdsjan i Iran. Det administrative senteret i fylket er Heris. I folketeljinga i 2006 var innbyggjartalet i fylket 67&nbsp;626. Fylket er delt inn i to distrikt: Sentral-distriktet og Khvajeh-distriktet. Fylket har fem byar: Heris, Khvajeh, Zarnaq, Bakhshayesh og Kolvanaq.

## Kjelder

**Denne artikkelen bygger på «[[:en:HerisCounty|HerisCounty]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
Osku fylke

**Osku fylke** (persisk شهرستان اسکو)) er eit fylke i Aust-Aserbajdsjan i Iran og i nærleiken av Tabriz. Det administrative senteret i fylket er Osku. Kandovan er ein turistlandsby i fylket. Hilleh historiske ladnsby er ein annan historisk landsby nær byen, som fortida er folktom. I folketeljinga i 2011 var innbyggjartalet i fylket 98&nbsp;988. Fylket er delt inn i to distrikt: Sentral-distriktet og Ilkhchi-distriktet. Fylket har tre byar: Osku, Sahand og Ilkhchi.

## Kjelder

**Denne artikkelen bygger på «[[:en:Osku County|Osku County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )
Ajab Shir fylke

**Ajab Shir fylke** (persisk شهرستان عجب‌ شیر) er eit fylke i Aust-Aserbajdsjan i Iran. Det administrative senteret i fylket er Ajab Shir. I folketeljinga i 2011 var innbyggjartalet i fylket 66&nbsp;746. Fylket er delt inn i to distrikt: Sentral-distriktet og Qaleh Chay-distriktet. Fylket har éin by: Ajab Shir.

## Kjelder

**Denne artikkelen bygger på «[[:en:Ajab Shir County|Ajab Shir County]]» frå ,  den 7. mars 2021.* 
*** oppgav desse kjeldene:*
Khoda Afarin fylke

**Khoda Afarin fylke** (persisk شهرستان خداآفرین) er eit fylke i Aust-Aserbajdsjan i Iran. Det administrative senteret i fylket er Khomarlu. I folketeljinga i 2006 var innbyggjartalet i fylket 34&nbsp;461. Fylket er delt inn i tre distrikt: Sentral-distriktet, Minjavan-distriktet og Garamduz-distriktet. Fylket har éin by: Khomarlu. Fram til 2011 var fylket eit distrikt i Kaleybar fylke. 

## Kjelder

**Denne artikkelen bygger på «[[:en:Khoda Afarin County|Khoda Afarin County]]» frå ,  den 7. mars 2021.* 
*** oppgav desse kjeldene:* 
* http://www.dolat.ir/NSite/FullStory/?id=196474
Mianeh fylke i Iran

**Mianeh fylke** (persisk شهرستان میانه) er eit fylke i Aust-Aserbajdsjan i Iran. Det administrative senteret i fylket er Meyaneh. I folketeljinga i 2006 var innbyggjartalet i fylket 187&nbsp;870. Fylket er delt inn i fire distrikt: Sentral-distriktet, Kaghazkonan-distriktet, Kandovan-distriktet og Torkamanchay-distriktet. Fylket har fire byar: Meyaneh, Aqkand, Tark og Torkamanchay (der Turkmenchay-avtalen vart signert av Russland og Iran i 1828).

## Kjelder

**Denne artikkelen bygger på «[[:en:Mianeh County, Iran|Mianeh County, Iran]]» frå ,  den 7. mars 2021.* 
*** oppgav desse kjeldene:*
Shabestar fylke

**Shabestar fylke** (persisk شهرستان شبستر) er eit fylke i Aust-Aserbajdsjan i Iran. Det administrative senteret i fylket er Shabestar. I folketeljinga i 2011 var innbyggjartalet i fylket 124&nbsp;499. Fylket er delt inn i tre distrikt: Sentral-distriktet, Tasuj-distriktet og Sufian-distriktet. Fylket har ni byar: Shabestar, Khamaneh, Sharafkhaneh, Shendabad, Sis, Vayqan, Sufian, Tasuj og Kuzeh Kanan.

## Kjelder

**Denne artikkelen bygger på «[[:en:Shabestar County|Shabestar County]]» frå ,  den 7. mars 2021.* 
*** oppgav desse kjeldene:* 
* اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )
Skouries-gruva

**Skouries-gruva** er ei gull- og kopargruve i Khalkidikí i Sentral-Makedonía nord i Hellas. Ho er under utvikling av det kanadiske føretaket Eldorado Gold som ei kombinert dagbrot- og sjaktgruve.

Skouries er ein førekomst av gull-kopar-porfyr i det serbisk-makedonske massivet i nordaustlege Hellas.
## Utbygging

Utbyggingsplanen for Skouries har to fasar:

**Fase 1 (2019-2027)**

Fase 1 omfattar ei blanding av dagbrot og gruvegraving i 9 år, med ein planlagt totalproduksjon på 1,4 millionar ounce (nær 40 tonn) og 620 millionar pound (ca. 280 000 tonn) kopar.

**Fase 2 (2028-2042)**

Fase 2 omfattar gruvedrift under jorda i  15 år etter avsluttinga av fase 1. I faste 2 venter ein å produsera 1,7 millionar ounce gull og 850 millionar pound kopar.

## Motstand mot gruvedrifta
Mange lokale innbyggjarar har motsett seg utbygginga av gruva, som dei meiner kan ha stor påverknad på miljøet, turisme og landbruk i området. Folk har demonstrert mot gruva i fleire år, og stengt nasjonale vegar, men utbygginga har fortsett.

## Kjelder

**Denne artikkelen bygger på «[[:en:Skouries mine|Skouries mine]]» frå ,  den 7. mars 2021.*
Tjukknebbpirol

**Tjukknebbpirol** (*Oriolus crassirostris*) er ein mellomstor sporvefugl og ein medlem av pirolfamilien som er endemisk for øya São Tomé utanfor Gabon i Afrika.

Epitetet av det vitskaplege namnet *crassirostris* er latin og ei samansetting av *crassus* 'tjukk' eller 'tung'; *rostris* 'nebba'.

## Skildring
Denne pirolen har ei meir fargelaus fjørdrakt enn slektningane på fastlandet, og det brunraude nebbet er meir solid enn vanleg i slekta *[[Oriolus]]*. Hos hannar er hovudet og brystet svart, oversida er skittengrøn, undersida er lys grå med mørke strek. Han har òg ein svak, lys krage. Hoa er mindre kontrastrik med bleikare hovud og mørke strek på kinnet og nedover kroppssidene. Kroppslengda er ca. 23–24 centimeter.

Tjukknebbpirolar lever i skogshabitat, og held seg vekke frå plantasjar. Dei beiter einslege eller parvis i opp til 1600 moh. på frukt, frø og virvellause dyr. Dei kan vere med i fleirartsflokkar. Lætet er sett saman av varierande fløytetonar.

Storleiken på populasjonen er estimert til å ligge mellom 2500 og 10&nbsp;000 individ og er trudd å vere minkande grunna øydelegging av det naturlege leveområdet på øya. Derfor blir status for arten vurdert som  sårbar (VU) av IUCN.

## Kjelder

* Walther, B. og P. Jones (2020). Sao Tome Oriole (Oriolus crassirostris), version 1.0. I Birds of the World (J. del Hoyo, A. Elliott, J. Sargatal, D. A. Christie, og E. de Juana, red). Cornell Lab of Ornithology, Ithaca, NY, USA. https://doi.org/10.2173/bow.satori1.01  
 
;Referansar 

## Bakgrunnsstoff
Verdscupen i skihopping 1988

**Verdscupen i skihopping 1988** omfatta 20 tevlingar. Turneringa tok til med eit normalbakkerenn 5. desember 1987 i Thunder Bay i Canada og vart avslutta i storbakken i Planica den 27. mars 1988. Dei 20 tevlingane fordelte seg på 8 i normalbakkar og 12 i storbakkar. Hopprenna under Vinter-OL 1988 i Calgary talde ikkje med i verdscupen.

Finlands Matti Nykänen vann FIS-premien for fjerde gong. Med siger i ti av dei tjue enkelttevlingane var han i ein heilt eigen klasse. Hans store poengfangst bidrog mykje til at Finland også vart beste landslag.

## Individuelt

## Kjelder

**Denne artikkelen bygger på «[[:de:Skisprung-Weltcup 1987/88|Skisprung-Weltcup 1987/88]]» frå ,  den 8. mars 2021.*
Indiapirol

**Indiapirol** (*Oriolus kundoo*) er ein mellomstor sporvefugl og ein medlem av pirolfamilien som hekkar i Sentral-Asia og Nord-India og overvintrar i India.

## Skildring
Det er lite som skil indiapirol frå arten pirol i Europa og Afrika med omsyn på utsjånad. Dei har begge den gylne gulfarga som er representert hos nær halvparten av dei 29 artane i gruppa *[[Oriolus]]*. Indiapirol har eit lengere mørkt augestrek der pirol berre har ein svart tygel. Kroppslengda er ca. 24–25 centimeter. Hannfuglar har elles kraftig gul fjørdrakt med svarte venger og svart stjert. Hoa er ein langt mindre fargerik fugl med grøn overside, gråleg underside som har mørke strek i lengderetninga. Ungfuglar liknar hoer, men er generelt meir fargelause. 

Utbreiingsområdet for hekking strekker seg frå sørlege Kasakhstan og Usbekistan gjennom sentrale Afghanistan til nordlege Pakistan nordlege India og vestlege Nepal. Overvintring skjer i India og på nordlege Sri Lanka. Vanlegvis lever dei under 1800 moh. men kan gå opp til 4400 moh. i Himalaya. 

Indiapirolar er knytt til mange variantar av skog, krattskog, parkar, hagar, frukthagar og plantasjar med t.d. mango. Dei beiter einslege, parvis, små grupper eller i fleirartsflokkar på frukt som mango og fiken, nektar og eit breitt utval av virvellause dyr. Lætet er melodiøst som hos pirol, men enda meir komplekst.

Storleiken på populasjonen er ikkje estimert, men trudd å vere bærekraftig trass i at han er minkande. Derfor blir status for arten vurdert som  livskraftig (LC) av IUCN.

## Kjelder

* Walther, B. og P. Jones (2020). Indian Golden Oriole (Oriolus kundoo), version 1.0. In Birds of the World (J. del Hoyo, A. Elliott, J. Sargatal, D. A. Christie, og E. de Juana, red). Cornell Lab of Ornithology, Ithaca, NY, USA. https://doi.org/10.2173/bow.ingori1.01 
 
;Referansar 

## Bakgrunnsstoff
Blodpirol

**Blodpirol** (*Oriolus traillii*) er ein mellomstor sporvefugl og ein medlem av pirolfamilien som lever i Himalaya og nordlege delar av Søraust-Asia.

## Skildring
Blodpirolar har ei kroppslengde er ca. 25,5–28 centimeter, omtrent som gråtrastar. Denne pirolen har ei ikkje-typisk fjørdrakt for  pirolar, hovudfarga hos modne hannar er metallisk raudbrun, elles iriserande svart hovud, bryst og venger. Nebbet er bleikt lysblått og iris er kvit. Hoa er mindre fargerik med mørkebrunt hovud og overside, lys underside med kraftige, mørke strek, gumpen er raudbrun. Det finst fire underartar og mengd og klårleik av raudbrunt hos hannfuglar varierer med underarten.

Utbreiingsområdet er i Himalaya, Myanmar, Søraust-Asia, sørvestlegaste Kina, og på øyane Taiwan og Hainan. Dei kan gjere vertikale trekk for å unngå låge temperaturar vinterstid. Om sommaren kan dei leve i høgd på opp til 4000 moh., om vinteren helst under 1800 m.

Blodpirolar beiter einslege eller parvis på frukt, gjerne fiken, og på virvellause dyr. Dei er ofte med i fleirartsflokkar. Lætet er sett saman av varierande fløytetonar.

Storleiken på populasjonen er ikkje estimert og er trudd å vere stabil. Derfor vurderer IUCN status for arten som livskraftig (LC).

## Kjelder

* Walther, B. og P. Jones (2020). Maroon Oriole (Oriolus traillii), version 1.0. In Birds of the World (J. del Hoyo, A. Elliott, J. Sargatal, D. A. Christie, og E. de Juana, red). Cornell Lab of Ornithology, Ithaca, NY, USA. https://doi.org/10.2173/bow.marori2.01 
 
;Referansar 

## Bakgrunnsstoff
Det ungarske herrelandslaget i handball

**Ungarn sitt herrelandslag i handball** er det mannlege landslaget i handball for Ungarn. Det representerer landet i internasjonale handballturneringar, og vert regulert av Magyar Kézilabda Szövetség. Landslaget har deltatt i internasjonale turneringar sidan 1936.

## Resultat i internasjonale turneringar
*Resultata som er vist under er berre turneringar der Ungarn har delteke. Turneringar dei ikkje har tatt del i er ikkje førte opp.*

### [[Olympiske sommarleikar|Olympiske leikar]]

*  1936: 4.-plass
*  1972: 8.-plass
*  1976: 6.-plass

*  1980: 4.-plass
*  1988: 4.-plass
*  1992: 7.-plass

*  2004: 4.-plass
*  2012: 4.-plass

### Verdsmeisterskap

*  1958: 7.-plass
*  1964: 8.-plass
*  1967: 8.-plass
*  1970: 8.-plass
*  1974: 7.-plass
*  1978: 9.-plass
*  1982: 9.-plass
*  1986: 2.-plass

*  1990: 6.-plass
*  1993: 11.-plass
*  1995: 17.-plass
*  1997: 4.-plass
*  1999: 11.-plass
*  2003: 6.-plass
*  2007: 9.-plass

*  2009: 6.-plass
*  2011: 7.-plass
*  2013: 8.-plass
*  2017: 7.-plass
*   2019: 10.-plass
*  2021: 5.-plass
*   2023: 8.-plass

### Europameisterskap

*  1994: 7.-plass
*  1996: 10.-plass
*  1998: 6.-plass
*  2004: 9.-plass
*  2006: 13.-plass

*  2008: 8.-plass
*  2010: 14.-plass
*  2012: 8.-plass
*  2014: 8.-plass

*  2016: 12.-plass
*  2018: 14.-plass
*    2020: 9.-plass
*   2022: 15.-plass

## Sjå òg
* Ungarn sitt kvinnelandslag i handball

## Bakgrunnsstoff
*Offisiell nettside 
*Profil på nettstaden til IHF
*Profil på nettstaden til EHF
Sunniva Vagstad

**Sunniva Vagstad** () er ein norsk forfattar og ingeniør frå Førde. Ho er ingeniør i undervassteknologi og har også ein mastergrad i russisk. I ti år var Sunniva Vagstad aktiv i fallskjermmiljøet på Voss. Ho har over 500 fallskjermhopp og to fjerdeplassar i NM.

## Bibliografi
### Bøker
* 
* 
* 

## Kjelder
* Aschehoug forlag henta 09.03.2021

## Bakgrunnsstoff
* Forfatterskolen.no.blog
* Samfunnsviter'n
Helene Fossesholm

**Helene Marie Fossesholm** () er ein norsk idrettsutøvar frå Vestfossen i Buskerud. Ho tevlar både i langrenn og sykling. Fossesholm vann VM-gull i 4 x 5 km stafett under Ski-VM 2021, tidlegare i sesongen vart ho noregsmeister på 15 km ved NM på ski. Ho er medlem i Eiker Skiklubb.

## Kjelder

**Denne artikkelen bygger på «[[:nb:Helene Marie Fossesholm|Helene Marie Fossesholm]]» frå ,  den 9. mars 2021.*
Tiril Weng

**Tiril Udnes Weng** () er ein norsk langrennar frå Nes i Akershus. Ho gjekk startetappen for det norske mannskapet som vann gullmedaljen i 4 x 5 km stafett under Ski-VM 2021. Individuelt fekk ho i same meisterskapen ein sjetteplass i sprintøvinga.

## Kjelder

**Denne artikkelen bygger på «[[:nb:Tiril Udnes Weng|Tiril Udnes Weng]]» frå ,  den 9. mars 2021.*
Bambuspirol

**Bambuspirol** (*Oriolus isabellae*) er ein mellomstor sporvefugl og ein medlem av pirolfamilien som er endemisk for nordlegaste delen av øya Luzon,  Filippinane.

## Skildring
Denne pirolen har ei lys gul til olivengul fjørdrakt, mest gyllen på undersida. Nebbet er i ei bleik blåtone. Kjønna er like. Kroppslengda er ca. 21–23 centimeter.

Bambuspirolar lever i låglands bambusskogar opp til 440 moh. Dei beitar både frukt og insekt og kan ofte slutte seg til fleirartsflokkar.

Bestanden er særs liten, i perioden 1961 til 1994 var arten trudd å vere utrydda, men blei funnen att i 1993.
Storleiken på populasjonen er estimert til å ligge mellom 75 og 374 individ inklusive ungfuglar, og er trudd å vere minkande grunna tap av det naturlege leveområdet på øya. Derfor vurderer IUCN status for arten som kritisk truga (CR).

## Kjelder

* Walther, B., P. Jones, og C.J. Sharpe (2020). Isabela Oriole (Oriolus isabellae), version 1.0. In Birds of the World (J. del Hoyo, A. Elliott, J. Sargatal, D. A. Christie, og E. de Juana, red). Cornell Lab of Ornithology, Ithaca, NY, USA. https://doi.org/10.2173/bow.isaori1.01
 
;Referansar 

## Bakgrunnsstoff
Det franske herrelandslaget i handball

**Frankrike sitt herrelandslag i handball** er det mannlege landslaget i handball for Frankrike. Det representerer landet i internasjonale handballturneringar, og vert regulert av Fédération Française de Handball. Landslaget har deltatt i internasjonale turneringar sidan 1954.

## Resultat i internasjonale turneringar
*Resultata som er vist under er berre turneringar der Frankrike har delteke. Turneringar dei ikkje har tatt del i er ikkje førte opp.*

### [[Olympiske sommarleikar|Olympiske leikar]]

*  1992: 3.-plass
*  1996: 4.-plass
*  2000: 6.-plass

*  2004: 5.-plass
*  2008: 1.-plass
*  2012: 1.-plass

*  2016: 2.-plass
*  2020: 1.-plass

### Verdsmeisterskap

*  1954: 6.-plass
*  1958: 9.-plass
*  1961: 8.-plass
*  1964: 14.-plass
*  1967: 10.-plass
*  1970: 11.-plass
*  1978: 16.-plass
*  1990: 9.-plass

*  1993: 2.-plass
*  1995: 1.-plass
*  1997: 3.-plass
*  1999: 6.-plass
*  2001: 1.-plass
*  2003: 3.-plass
*  2005: 3.-plass
*  2007: 4.-plass

*  2009: 1.-plass
*  2011: 1.-plass
*  2013: 6.-plass
*  2015: 1.-plass
*  2017: 1.-plass
*   2019: 3.-plass
*  2021: 4.-plass
*   2021: 2.-plass

### Europameisterskap

*  1994: 6.-plass
*  1996: 7.-plass
*  1998: 7.-plass
*  2000: 4.-plass
*  2002: 6.-plass

*  2004: 6.-plass
*  2006: 1.-plass
*  2008: 3.-plass
*  2010: 1.-plass
*  2012: 11.-plass

*  2014: 1.-plass
*  2016: 5.-plass
*  2018: 3.-plass
*    2020: 14.-plass
*   2022: 4.-plass

## Sjå òg
* Frankrike sitt kvinnelandslag i handball

## Bakgrunnsstoff
*Offisiell nettside 
*Profil på nettstaden til IHF
*Profil på nettstaden til EHF
Ebba Andersson

**Ebba Andersson** () er ein svensk langrennar frå Delsbo i Gävleborgs län. Ho vann to bronsemedaljar under Ski-VM 2021. Tidlegare var ho med å vinne medaljar i 4 x 5 km stafett med svenske mannskap; sølv i Lahti-VM 2017 og Vinter-OL 2018, samt gull i Ski-VM 2019 i Seefeld in Tirol. Ho fekk sin fyrste verdscupsiger då ho gjekk til topps i det avsluttande motbakkerennet under Tour de ski 2021.

## Kjelder

**Denne artikkelen bygger på «[[:de:Ebba Andersson|Ebba Andersson]]» frå ,  den 9. mars 2021.*
Bøksongar

**Bøksongar** (*Phylloscopus sibilatrix*) er ein liten sporvefugl i bladsongarfamilien med utbreiing i vestlege Eurasia og i Afrika sør for Sahara. Andre norske nemningar på arten har vore grønsongar og grøn lauvsongar.

## Skildring

Bøksongarar har storleik som lauvsongarar, 11-13 centimeter i kroppslengd. Til skilnad frå lauvsongar har han heilt kvit underside. Oversida er metta grøn, nebbet er rettpeikande og vengene er relativt lange og spisse for slekta. Kjenneteikn for arten som skil han frå andre bladsongarar med fargelaus underside er mengda av gult på kinn, øyredekkarar og strupe til øvre bryst. Dessutan er augestripa mørk i kontrast til ei klår, gul augebrynstripe.

Hekkeområdet er i varmt temperert klima i Eurasia aust for Pyreneane austover omtrent til Uralfjella. Søraustgrensa går gjennom Aserbajdsjan. Bøksongaren finst berre meir sporadisk i Irland og nordlege Skandinavia. I Noreg er han ein mindre vanleg hekkefugl nord til Nordland, færre enn 10&nbsp;000 par. Hekkinga skjer i fuktige, låglands lauvskogar, helst med god avstand mellom trea og likevel god skygge. Føretrekte treslag er bøk og eik, men òg andre lauvtreslag som agnbøk, bjørk og ask. Dei kan tolerere blandaskog med innslag av nåletre frå granslekta og furu. 

Føda er eit breitt utval av virvellause dyr, dette inkluderer larver, møll, vårfluger, døgnfluger, kongroer og insekt frå fleire andre ordenar inkludert maur. Ungane blir mata med larver. Om hausten kan dei beite på bær, slik som rips, blåbær, bjørnebær og artar i kirsebærslekta.

Vinterkvarteret er i Afrika, gjennom eit breitt band frå Sierra Leone til Uganda og inn i vestlege Kenya. Også i Afrika er denne arten knytt til lauvskogar.

Lætet er kombinasjon av ei høgfrekvent, metallisk trille i aukande tempo som varer 2-3 sekund, og ei rekkje på 3 til 5 søkkande tonar i mjukare, lågare tonehøgd. Kontaktlyden er fleire skarpe «zip».

Storleiken på populasjonen er omtrentleg 20 millionar individ og er trudd å vere avtakande. Arten er klassifisert som globalt livskraftig.

## Kjelder

* Clement, P. (2020). Wood Warbler (Phylloscopus sibilatrix), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.woowar.01
* Svensson, Lars et al (2011). *Gyldendals store fugleguide.* Gyldendal norsk forlag. ISBN 9788205418820.

;Referansar 

## Bakgrunnsstoff
Valbysteinane

**Valbysteinane** er ei rektangulær steinsetting ved Valby i Tjølling i Larvik kommune. Steinsettinga er delt inn i to «rom», der det eine er markert med store opprette steinar i tre hjørne. Arkeologar har inga sikker forklaring på om det er ein heidensk seremonistad eller eit gravmonument. Den største av dei gjenståande bautasteinane måler ca. 230 cm over bakken. Sjølve steinsettinga er ikkje datert, men i nærliggjande gravhaugar er det gjort funn frå romartida.

## Sjå òg
*Valbysteinen, ein runestein frå same område

## Kjelder

**Denne artikkelen bygger på «[[:nb:Valbysteinene|Valbysteinene]]» frå ,  den 11. mars 2021.*  

## Bakgrunnsstoff

*
Det polske herrelandslaget i handball

**Polen sitt herrelandslag i handball** er det mannlege landslaget i handball for Polen. Det representerer landet i internasjonale handballturneringar, og vert regulert av Związek Piłki Ręcznej w Polsce. Landslaget har deltatt i internasjonale turneringar sidan 1958.

## Resultat i internasjonale turneringar
*Resultata som er vist under er berre turneringar der Polen har delteke. Turneringar dei ikkje har tatt del i er ikkje førte opp.*

### [[Olympiske sommarleikar|Olympiske leikar]]

*  1972: 10.-plass
*  1976: 3.-plass
*  1980: 12.-plass

*  2008: 5.-plass
*  2016: 4.-plass

### Verdsmeisterskap

*  1958: 5.-plass
*  1967: 12.-plass
*  1970: 14.-plass
*  1974: 4.-plass
*  1978: 6.-plass
*  1982: 3.-plass

*  1986: 14.-plass
*  1990: 11.-plass
*  2003: 10.-plass
*  2007: 2.-plass
*  2009: 3.-plass
*  2011: 8.-plass

*  2013: 9.-plass
*  2015: 3.-plass
*  2017: 17.-plass
*  2021: 13.-plass
*   2023: 15.-plass

### Europameisterskap

*  2002: 15.-plass
*  2004: 16.-plass
*  2006: 10.-plass
*  2008: 7.-plass

*  2010: 4.-plass
*  2012: 9.-plass
*  2014: 6.-plass

*  2016: 7.-plass
*    2020: 21.-plass
*   2022: 12.-plass

## Sjå òg
* Polen sitt kvinnelandslag i handball

## Bakgrunnsstoff
*Offisiell nettside 
*Profil på nettstaden til IHF
*Profil på nettstaden til EHF